stanford-oval/wikipedia huggingface dataset:
שמשון מורפורגו
מעורבותו בפולמוסים שונים > הפולמוס סביב רמח"ל

גישה זו אפיינה את מהלכיו של רבי שמשון אף ביחס לפולמוס אחר שנתעורר באיטליה שנים לאחר מכן, אודות כתבי רמח"ל. אף בפולמוס זה היה רבי משה חגיז הלוחם הגדול נגד רמח"ל, ובשנת ת"ץ (1730), דרש ששלושה רבנים, ובראשם הרב שמשון מורפורגו ידונו בעניין. הרב מורפורגו נכנס בעובי הקורה, ואף כי מאגרותיו ניכר שהוא תומך בר"מ חגיז ומגבה את מהלכיו, יחסו לרמח"ל היה בבחינת "שמאל דוחה וימין מקרבת", ובבקשו את השלום הוא התאמץ בכל לבו להשקיט את המחלוקת. הוא תמך במהלכו של רבי ישעיה באסאן (רבו של רמח"ל ומתומכיו) לקבור את תיבת הכתבים של רמח"ל, אך סירב לראות בו שבתאי או להחרימו. באיגרתו לר"מ חגיז הוא מביע את השקפתו:
שיש לנו לחוש, שלא ידח ממנו נדח ומהאש יצא בריק, ריקני מכל טוב בהפקרת נזקו... לחתור חתירה מתחת כסא כבודו ולפתוח פתח של תשובה שלא לדחות בשתי ידים טלה היוצא מן העדר, אף שהוציאוהו נכרים או רוח רעה.
בשנת תצ"ו, לאחר שרמח"ל עבר לאמסטרדם ולאחר שתיבת כתביו נשרפה ונקברה, כתב כי "מובטח אני בצדקת ויושר מהר"י באסן נר"ו".
חיבוריו

השאיר אחריו כתבים רבים, בהם תשובות, דרשות ואיגרות שונות אל רבני התקופה. חלק מכתביו נדפס, וחלקם נותר עדיין בכתב יד. תשובות רבות שכתב מופיעים בספר "פחד יצחק".
שמש צדקה - שאלות ותשובות על ארבעת חלקי השולחן ערוך. הובא לדפוס לראשונה בוונציה, תק"ג, על ידי בנו הרב חיים שבתי מורפורגו. ספרו זה זכה למעמד של כבוד בספרות הפסיקה ההלכתית, וגדולי הפוסקים מצטטים ממנו וסומכים עליו.
עץ הדעת - פירוש על הספר "בחינת עולם" לרבי ידעיה הפניני. בסופו נדפס שיר היתול על המקובלים (מאת יעקב פרנסיס) שעורר עליו התנגדות רבה, בעיקר בקרב רבני פאדובה.
הערות שוליים

↑  Eliakim Carmoly, Histoire des médecins juifs anciens et modernes, Société Encyclographique des Sciences Médicales, 1844-01-01
↑  ישורון - חלק ג - אלול תשנז - עורך: רבי שלמה גאטסמאן (page 729 of 760), באתר www.hebrewbooks.org
↑  שו"ת שמש צדקה, חלק א, יורה דעה, סימן יט
↑  יובל - מארכס, אלכסנדר (page 76 of 166), באתר www.hebrewbooks.org
↑  ישעיה זנה, חליפת מכתבים בין ר' משה חאגיז ור' שמשון מורפורגו, עמוד ד, ירושלים תרצ"ח, באתר היברובוקס
↑  פרופ'  יעקב ש' שפיגל, ההתנגדות להדפסת ספרי רבי ישעיהו באסאן ועוד מענייני רמח"ל, באתר ישיבת שעלבים
↑  שמעון גינצבורג, רבי משה חיים לוצאטו ובני דורו, חלק ב, עמוד שמט, באתר HebrewBooks
| --- | --- |
בקרת זהויות :  NLI: 987007303513505171  GND: 138602816  ISNI: 0000 0000 6688 6757  LCCN: nr90025237  NTA: 255881088  VIAF: 68780426   WorldCat (עם VIAF): 68780426
סלים מורד (שלמה)

אין תמונה חופשית
סלים מורד (שלמה) ג'מוס (אפריל 1932 – כנראה 1984) היה יו"ר הקהילה היהודית בלבנון, סוחר טקסטיל ונדל"ן, ופעיל עלייה בחשאי למען יהודי לבנון וסוריה ולמען ביטחון ישראל. נחטף ונרצח בלבנון בנסיבות לא ברורות.
ביוגרפיה

נולד למרדכי וזקיה ג'מוס, בניסן תרצ"ב (אפריל 1932) בחלב שבסוריה. בבגרותו עבר ללבנון, ובשנת 1975 נישא למרי, אותה הכיר בביירות. לזוג נולדו שלושה ילדים: מואיז (משה), מרדכי (מרסל) מוטי ושלום (שרל). המשפחה התגוררה בביירות, שם ניהל סלים עסקים מצליחים בתחום הטקסטיל והנדל"ן.
ג'מוס היה יו"ר הקהילה היהודית בלבנון ופעל למען צרכיה הדתיים והקהילתיים. משרדו היה בבית הכנסת "מגן אברהם" בשכונת ואדי אבו ג'מיל במערב ביירות, והוא אירח בו בכירים ישראלים, בהם עזר ויצמן, אריאל שרון, איציק מרדכי ואהוד ברק. כמו כן, הבריח לישראל ספרי קודש וספרי תורה עתיקים של קהילת לבנון, שהועברו לבתי כנסת בצה"ל.
ביוגרפיה > חטיפתו והיעלמותו

ג'מוס פעל באופן חשאי במשך שנים לסיוע בעליית יהודים מלבנון ומסוריה לישראל, אירח בביתו אנשי מודיעין ישראלים וסייע בהעברת מידע ביטחוני. בשל פעילות זו נחטף לראשונה בשנת 1978 על ידי שירותי הביטחון הלבנוניים, עבר חקירות קשות ושוחרר לאחר שמשפחתו שילמה כופר. בשנת 1979 נחטף שוב ושוחרר בנסיבות דומות.
ב-15 באוגוסט 1984 נחטף ממשרדו על ידי אנשי "המפלגה הסורית הסוציאלית הלאומית" (PPS), שפעלו בלבנון. משרדו הוצת ועל קירותיו רוססה המילה "יהודי". משפחתו ניסתה לברר את גורלו, אך ללא הצלחה. בשלב מסוים הוצע לרעייתו מרי לוותר על בנם תמורת שחרורו של סלים, אך היא סירבה. בשנת 1989 הצליחה מרי להימלט לישראל עם שלושת ילדיה.
הכרה והנצחה

ביולי 1992 העלה הפרלמנט האירופי את נושא היעלמותם של יהודים בלבנון, בהם סלים ג'מוס, והביע דאגה לגורלם. גורלו של ג'מוס לא נודע, אך ההערכה היא שנרצח בכלא בלבנון זמן לא רב לאחר חטיפתו, בגיל 52. מדינת ישראל הכירה בו כהרוג מלכות בשל תרומתו לביטחון המדינה ולעליית יהודי לבנון.
הערות שוליים

1 2 3 4 5  הרוגי מלכות, באתר www.btl.gov.il
1 2 3  דורון סולומון, מאבק ציבורי: "תחזירו את אבא שלנו מלבנון", באתר mynet‏ חיפה, 3 בפברואר 2025
ח'רבת בד עיסא

| --- | --- |
ח'רבת בד עיסא
ח'רבת בד עיסא
 אתר ארכאולוגי
 גישה לציבור:  סגור
 הערות:  אתר מוגדר כאתר מורשת לאומי
 מיקום
 קואורדינטות:  31°55′36″N 35°02′32″E﻿ / ﻿31.926716030149°N 35.042319989502°E﻿ / 31.926716030149; 35.042319989502
  (למפת גוש דן מוגדלת) ח'רבת בד עיסא(למפת גוש דן רגילה) ח'רבת בד עיסא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'רבת בד עיסא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'רבת בד עיסא
 
ח'רבת בד עיסא הוא אתר ארכאולוגי הנמצא בלב העיר מודיעין עילית ובו שרידי עיירה חקלאית יהודית מתקופת בית שני עם בית כנסת ששרד. היישוב שכן סמוך לדרך היוצאת מדרך בית חורון ירושלים ועולה לחרבתא.
היסטוריה

ההיסטוריה של האתר תואמת את חלוקת השבטים בארץ ישראל. האזור היה בתחילה בשטח של שבט אפרים, אך לאחר שיבת ציון התרחב שטחו של שבט בנימין וכלל את אזור דרום הר אפרים. האתר הוא גבעה שבראשה מערה טבעית גדולה. לדעת חוקרים ההתיישבות הראשונית ביישוב החלה בתקופה ההלניסטית (המאה ה-3 לפנה"ס), כשהמתיישבים הראשונים היו חקלאים. ההתיישבות במקום הגיעה לשיאה במאה ה-1 ובמאה ה-2 לספירה, אז הייתה במקום עיירה יהודית. העיירה ננטשה בעקבות מרד בר כוכבא (בשנים 135–132 לספירה).  במאה ה-3, חודשה ההתיישבות באתר, אך הוא ננטש שוב בתקופה הערבית הקדומה (המאה ה-7).
ארכאולוגיה

האתר נחלק לשלושה אזורים עיקריים בהם נתגלו ממצאים ארכאולוגיים:
ארכאולוגיה > הכיפה המרכזית

בראשה הגבעה ישנה מערה טבעית גדולה שככל הנראה שימשה את ראשוני המתיישבים. בנוסף, ישנם מספר מתקנים חקלאיים חצובים, בורות מים וחללים נוספים שלא נחפרו עד הסוף. למרות זאת, רוב הממצאים שנתגלו באזור הכיפה, מתוארכים לתקופה הערבית הקדומה והמאוחרת.
ארכאולוגיה > המכלול הצפוני

במכלול הצפוני נתגלו שרידים של שישה מבנים כשהעיקרי שבהם הוא בית הכנסת. בנוסף היו מבני מגורים, בית בד ומחסנים. אופי וסגנון הבנייה מעידים על תכנון וידע רב בבנייה באבני גזית וסיתותן. בצמוד לבית הבד נחשף מקווה טהרה ששימש את העוסקים בייצור השמן.
ארכאולוגיה > המכלול הדרומי

במכלול הדרומי נחשפו שרידיהם של שני מבני אבן. במבנה הראשון היו ארבעה חדרים ונבנתה לו חצר שבה נחפר בור מים גדול. בכניסה לאחד האגפים נחפרו שני בורות מים עם קשתות ולוחות אבן.
מערות קבורה מעטות נמצאו מצפון, דרום וממערב לאתר.
הממצא

הממצאים שנתגלו באתר עזרו לתארך את היישוב במקום, כמו גם לקבוע את אופיו היהודי של האתר. באתר נתגלו כלי חרס רבים, כלי אבן, כלי מתכת מעטים, כלי זכוכית ומטבעות. כלי החרס וכלי האבן מיוחסים לתקופה של המאה הראשונה ושנייה לספירה. כלי אבן היו נפוצים בתקופה זו ביישוב היהודי בארץ ישראל, בזכות היותם כלים שאינם מקבלים טומאה. בסך הכול נתגלו באתר 365 מטבעות כאשר מתוכן 195 נתגלו במטמונים. המטבעות שנתגלו משקפים נאמנה את התקופות ההיסטוריות באתר. המטבעות הקדומים ביותר הם מהתקופה ההלניסטית הקדומה, המאה השלישית לפנה"ס. נתגלו גם מטבעות חשמונאיים של יוחנן הורקנוס, אלכסנדר ינאי ומתתיהו אנטיגונוס, מטבעות מהמאה הראשונה ועד חורבן בית שני כללו מטבעות של הורדוס פיליפוס, אריפס הראשון. כמו כן נתגלו גם מטבעות של יהודה השבויה, נתגלו מטבעות מתקופת מרד בר כוכבא ולאחר יישוב המקום מחדש אז מטבעות מהתקופה הביזאנטית, הערבית הקדומה, המאוחרת ומהתקופה העות'מאנית.
השרידים התגלו לראשונה בשנת 1995, בעת העבודות להקמת שכונת קריית ספר בעיר. בשנת 2003 התנהלו במקום חפירות הצלה שנועדו לשמור ולתחזק את המקום. במאי 2011 החליטה הממשלה על הכללת האתר בפרויקט שיקום אתרי מורשת והקציבה תקציב מיוחד לשם כך. העבודות באתר החלו באמצע שנת 2012.
נכון ל-2023 המקום מוזנח וסגור לכניסת מטיילים.
לקריאה נוספת

יצחק מגן, יואב ציונית, ארנה סירקיס, קריית ספר – עיירה יהודית ובית כנסת מימי הבית השני, קדמוניות 117, 1999 / תשנ"ט, עמ' 32-25‏, JSTOR 23681828
הערות שוליים

1 2 3 4 5 6  יצחק מגן, יואב ציונית, ארנה סירקיס, קרית ספר-עיירה יהודית ובית כנסת מימי הבית השני, קדמוניות 1, 1999, עמ' 25-32
↑  דליה מזורי, יישוב מימי בית שני נחשף במודיעין עילית, באתר nrg
↑  דליה מזורי, יישוב מימי בית שני נחשף במודיעין עילית, באתר nrg‏, 2 ביוני 2011
↑  החלו עבודות השחזור באתר הארכאולוגי מודיעין עילית, באתר לדעת, 13 באוגוסט 2012
בית הבד, הבתולות ומשקולות האבן
עמותת מאסטרו

| --- | --- |
 מדינה:  ישראל 
 תקופת הפעילות:  2002–2020 (כ־18 שנים) 
 maestromusic.org.il
 
עמותת מאסטרו היא יוזמה פרטית לקידום חיי המוזיקה והחינוך המוזיקלי בישראל.
העמותה הוקמה בשנת 2002 על ידי אביבה חיימוביץ' ויינשל. מטרותיה הן העשרת הפעילות המוזיקלית בפריפריה; בהעלאת רמת הוראת הנגינה בישראל ויצירת קשר עם מוזיקאים ישראלים הפועלים בחו"ל. בנוסף, שמה לה העמותה למטרה להפוך את ישראל לאטרקטיבית עבור מוזיקאים צעירים שמהגרים לאירופה ובאמריקה.
המנהל המוזיקלי של הפרויקט הוא הכנר חגי שחם ויחד עמו פועלים עתר ארד (ויולן), משה אהרן אפשטיין (חלילן), ארנון ארז (פסנתרן) ואחרים.
העמותה נסגרה ביולי 2020.
פרויקטים בולטים

העלאת רמת ההוראה המוזיקלית והעשרתה - בשיתוף עם האקדמיה למוזיקה ולמחול בירושלים. כל מחזור הכשרה הוא בן 3 שנים, אשר במסגרתו בשנה הראשונה, סטודנטים בוגרי האקדמיה ממשיכים את לימודיהם ומספר פעמים בשנה יוצאים לשבוע לימודים מרוכז ביישובים המשתתפים בפרויקט. בשנתיים שלאחר מכן הם מוצבים ביישובים אחדים, מקימים שם כיתות ללימוד כלי הנגינה שלהם ומבצעים מוזיקה קאמרית. בתום שלוש השנים זכאים הסטודנטים לתואר B.Mus בהוראת כלי הנגינה.
תזמורת קאמרית צעירה - התזמורת מזמנת לבני נוער בעלי עניין מיוחד במוזיקה ונגינה, לפגוש את בני גילם מרחבי הארץ ולהתפתח כמוזיקאים תוך מעורבות חברתית. פרויקט זה מתבצע בשיתוף התזמורת הקאמרית הישראלית, מנצח התזמורת הוא יהונתן שפנדורף.
סדרות קונצרטים קאמריים בפריפריה
פסטיבל מוזיקה שנתי בעין הוד.
ראו גם

תוכנית מפתח
הערות שוליים

↑  מאסטרו (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
כריסטופר ברייני

| --- | --- |
אין תמונה חופשית
 לידה:  24 במרץ 1998 (בן 26) הרטפורד, ארצות הברית 
 שם לידה:  Christopher Thomas Briney 
 מדינה:  ארצות הברית 
 תקופת הפעילות:  מ-2018 
 מקום לימודים:  אוניברסיטת פייס (2020)  Waterbury Arts Magnet School 
 פרופיל ב-IMDb
 
כריסטופר ברייני (באנגלית: Christopher Briney נולד ב-24 במרץ 1998 ) הוא שחקן אמריקאי. הוא ידוע בעיקר בזכות תפקידיו כג'יימס לינטון בסרט הביוגרפי "דאלילנד" וקונרד פישר בסדרת הטלוויזיה "הקיץ שבו הפכתי ליפה".
ביוגרפיה

כריסטופר ברייני נולד בהרטפורד, קונטיקט, בנם של שחקנים שנפגשו בניו יורק. יש לו אחות אחת.
ברייני למד בבית הספר מגנט לאמנויות ווטרברי והשתתף בתוכנית תיאטרון אינטנסיבית בת חמישה שבועות באוניברסיטת וסלייאן בשנת 2015.  בשנת 2016, הוא עבר לעיר ניו יורק כדי ללמוד באוניברסיטת פייס. הוא סיים תואר BFA במשחק בשנת 2020.   בעודו סטודנט, הוא עבד בחנות של רשת המרכולים "Trader Joe's" בלואר איסט סייד .
החל מיוני 2023, הוא מתגורר בברוקלין, ניו יורק.
קריירה

בשנת 2021, ברייני, לוהק לתפקיד בסרט הביוגרפי דאלילנד לאחר שהתגתלה על ידי הבמאית מרי הארון . בעודו מצטלם לסרט הוא שלח קלטת אודישן למלהקים של סדרת הטלוויזיה "הקיץ שבו הפכתי ליפה" לפני שהפקת הסרט דאלילנד יצאה לדרך. הוא ערך אודישן קריאה בזום בזמן שהצטלם לסרט "דאלילנד" בליברפול ולוהק לתפקיד ראשי.
בשנת 2023 דגמן ברייני לקולקציה של אמריקן איגל אאוטפיטרס.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2023 | דאלילנד | ג'יימס לינטון |  |
| 2024 | ילדות רעות | אהרון סמואלס |  |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 2022-הווה | הקיץ שבו הפכתי יפה | קונרד פישר | תפקיד ראשי (2 עונות); 15 פרקים |
פילמוגרפיה > ספרים מוקלטים

| שנה | שם הפרויקט | תפקיד קולי | הערות |
| --- | --- | --- | --- |
| 2022 | We'll Always Have Summer | קונרד פישר | ספר שמע מוקלט מחדש |
הערות שוליים

↑  "Christopher Briney". Rotten Tomatoes (באנגלית).
↑  @MTV. "Happiest of birthdays, Christopher Briney 💝 💫" (Tweet) – via Twitter.
↑  Cuevas, Jailene (29 ביולי 2022). "Hartford native Christopher Briney stars in Amazon's 'The Summer I Turned Pretty'". Shoreline Times. {{cite web}}:  (עזרה)
↑  Yamato, Jen (9 ביוני 2023). "Why 'Summer I Turned Pretty' heartthrob Christopher Briney went indie for his film debut". Los Angeles Times. {{cite web}}:  (עזרה)
↑  Jackson, Adlan. "Waiting For Summer with Chris Briney". American Studies.
↑  Cuevas, Jailene (6 ביולי 2022). "CT native Christopher Briney stars in Amazon's 'The Summer I Turned Pretty'". CT Insider. {{cite web}}:  (עזרה)
↑  Sasso Janis, Nancy (9 בספטמבר 2015). "WAMS Theatre News". Naugatuck, CT Patch. {{cite web}}:  (עזרה)
↑  Joyce, Ella (20 בספטמבר 2022). "Christopher Briney by Ryan Williams". Boys By Girls (באנגלית). {{cite web}}:  (עזרה)
↑  "Resume — Christopher Briney". ChristopherBriney.com. אורכב מ-המקור ב-18 ביוני 2022. {{cite web}}:  (עזרה)
↑  Giacoumopoulos, Stefanie (12 בדצמבר 2022). "It's not Pace without you: a Q&A with Jenny Han and Christopher Briney". The Pace Press. {{cite web}}:  (עזרה)
↑  Sandoval, Paolo. "Chris Briney Is Making Waves and Hitting His Stride". InsideHook.
1 2  Edel, Victoria (17 ביוני 2022). "Christopher Briney Knows You Might Hate Conrad in "The Summer I Turned Pretty"". POPSUGAR Celebrity. {{cite web}}:  (עזרה)
↑  Bosselman, Haley (13 בספטמבר 2022). "Christopher Briney Dishes On 'Dalíland' And 'The Summer I Turned Pretty' Season 2". LA Confidential Magazine. {{cite web}}:  (עזרה)
↑   17 Questions with Chris Briney | American Eagle, סרטון בערוץ "American Eagle", באתר יוטיוב (אורך: 01:59)
↑  Christopher Briney - 1883 Magazine, 1883 Magazine, ‏28 בנובמבר 2022
| --- | --- |
בקרת זהויות :  ICCU: UBOV094665  LCCN: no2022057559  VIAF: 6367165271502110690004   WorldCat (עם VIAF): 6367165271502110690004
אלכסיי ברזוצקי

אלכסיי ולדימירוביץ' ברזוצקי (ברוסית: Алексей Владимирович Березуцкий; נולד ב-20 ביוני 1982 במוסקבה) הוא כדורגלן עבר רוסי, ששיחק בעמדת הבלם לרוב, ברזוצקי שיחק כבלם אך הוא היה יכול לשחק גם כמגן או כקשר אחורי. אחיו התאום, וסילי ברזוצקי, שיחק לצידו בצסק"א. כיום משמש ברזוצקי כעוזר מאמן בצסק"א מוסקבה.
קריירה > קריירת משחק

ברזוצקי החל לשחק כדורגל בבית הספר לספורט "סמנה" שבמוסקבה. ברזוצקי החל את הקריירה המקצועית שלו בשנת 1999, בגיל 17, במועדון הכדורגל מוסקבה. אחד מרגעי השיא של ברזוצקי בצסק"א היה במסגרת גמר גביע אופ"א 2005, אז כבש בנגיחה את שער השוויון בדרך לניצחון 1–3 על ספורטינג ליסבון.
לברזוצקי היה חלק חשוב במשחק מוקדמות ליורו 2008 של נבחרת רוסיה מול נבחרת אנגליה. בעיטה שלו לעבר השער של פול רובינסון נהדפה לרגליו של רומן פבליוצ'נקו שדחק את הכדור פנימה. במשחק ידידות מול נבחרת רומניה שימש כקפטן הנבחרת. ברזוצקי הופיע בכל משחקי הנבחרת ביורו 2008, בו העפילה הנבחרת עד לחצי הגמר וזכתה במקום השלישי.
ב-21 ביולי 2018 הודיע על פרישה ממשחק פעיל.
קריירה > קריירת אימון

בנובמבר 2018 הוזמן על ידי לאוניד סלוצקי לצוות המאמנים של קבוצת ויטסה ארנהם ההולנדית.
ביוני 2021 מונה לממלא מקום מאמן קבוצת צסק"א מוסקבה וחודש לאחר מכן אושר כמינוי קבוע. ביוני 2022, שנה לאחר שמונה למאמן הקבוצה, עזב ברזוצקי את צסק"א בהסכמה משותפת.
ביוני 2024, חזר ברזוצקי לצסק"א בתור עוזר מאמן.
תארים

גביע אופ"א: 2004/2005
אליפות רוסיה (5): 2003, 2005, 2006, 2012/2013, 2013/2014
הגביע הרוסי (7): 2001/2002, 2004/2005, 2005/2006, 2007/2008, 2008/2009, 2010/2011, 2012/2013
הסופר קאפ הרוסי (5): 2004, 2006, 2007, 2009, 2013
רוסיה
אליפות אירופה: מדליית ארד, יורו 2008
הערות שוליים

↑  Алексей Березуцкий покинул пост главного тренера ПФК ЦСКА, ‏15 ביוני 2022
| נבחרת רוסיה – יורו 2008 |
| --- | --- | --- |
|  1 אקינפייב •  2 ו.ברזוצקי •  3 ינבייב •  4 איגנשביץ' •  5 א.ברזוצקי •  6 אדמוב •  7 טורבינסקי •  8 קולודין •  9 סאיינקו •  10 ארשאבין •   11 סמאק •  12 גבולוב • 13 איוונוב •  14 שירוקוב • 15 ביליאלטדינוב • 16 מלאפייב • 17 זיריאנוב • 18 ז'ירקוב • 19 פבליוצ'נקו • 20 סמשוב • 21 סיצ'ב • 22 אניוקוב • 23 ביסטרוב • מאמן: הידינק |  1 אקינפייב •  2 ו.ברזוצקי •  3 ינבייב •  4 איגנשביץ' •  5 א.ברזוצקי •  6 אדמוב •  7 טורבינסקי •  8 קולודין •  9 סאיינקו •  10 ארשאבין •   11 סמאק •  12 גבולוב • 13 איוונוב •  14 שירוקוב • 15 ביליאלטדינוב • 16 מלאפייב • 17 זיריאנוב • 18 ז'ירקוב • 19 פבליוצ'נקו • 20 סמשוב • 21 סיצ'ב • 22 אניוקוב • 23 ביסטרוב • מאמן: הידינק | רוסיה |
| נבחרת רוסיה – יורו 2012 |
| --- | --- | --- |
|  1 אקינפייב •  2 אניוקוב •  3 שרונוב •  4 איגנשביץ' •  5 ז'ירקוב •  6 שירוקוב •  7 דניסוב •  8 זיריאנוב •  9 איזמאילוב •  10 ארשאבין •   11 קרז'אקוב •  12 ברזוצקי • 13 שונין •  14 פבליוצ'נקו • 15 קומבארוב • 16 מלאפייב • 17 דזגוייב • 18 קוקורין • 19 גרנאט • 20 פוגרבניאק • 21 נבאבקין • 22 גלושאקוב • 23 סמשוב • מאמן: אדבוקאט |  1 אקינפייב •  2 אניוקוב •  3 שרונוב •  4 איגנשביץ' •  5 ז'ירקוב •  6 שירוקוב •  7 דניסוב •  8 זיריאנוב •  9 איזמאילוב •  10 ארשאבין •   11 קרז'אקוב •  12 ברזוצקי • 13 שונין •  14 פבליוצ'נקו • 15 קומבארוב • 16 מלאפייב • 17 דזגוייב • 18 קוקורין • 19 גרנאט • 20 פוגרבניאק • 21 נבאבקין • 22 גלושאקוב • 23 סמשוב • מאמן: אדבוקאט | רוסיה |
| נבחרת רוסיה – יורו 2016 |
| --- | --- | --- |
|  1 אקינפייב •  2 שישקין •  3 סמולניקוב •  4 איגנשביץ' •  5 נוישטדטר •  6 א. ברזוצקי •  7 יוסופוב •  8 גלושאקוב •  9 קוקורין •  10 סמולוב •   11 מאמייב •  12 לודיגין • 13 גולובין •  14 ו. ברזוצקי • 15 שירוקוב • 16 גילרמה • 17 שאטוב • 18 איוואנוב • 19 סמדוב • 20 טורבינסקי • 21 שניקוב • 22 דזיובה • 23 קומבארוב • מאמן: סלוצקי |  1 אקינפייב •  2 שישקין •  3 סמולניקוב •  4 איגנשביץ' •  5 נוישטדטר •  6 א. ברזוצקי •  7 יוסופוב •  8 גלושאקוב •  9 קוקורין •  10 סמולוב •   11 מאמייב •  12 לודיגין • 13 גולובין •  14 ו. ברזוצקי • 15 שירוקוב • 16 גילרמה • 17 שאטוב • 18 איוואנוב • 19 סמדוב • 20 טורבינסקי • 21 שניקוב • 22 דזיובה • 23 קומבארוב • מאמן: סלוצקי | רוסיה |
פישר סטיבנס

| --- | --- |

פישר סטיבנס, 2016
 לידה:  27 בנובמבר 1963 (בן 61) שיקגו, ארצות הברית 
 סוגה מועדפת:  מלודרמה 
 מדינה:  ארצות הברית 
 תקופת הפעילות:  מ-1981 
 מקום לימודים:  Brooklyn Friends School  סטודיו אייץ' בי 
 בן או בת זוג:  אלכסיס בלום 
 פרסים והוקרה:  פרס אוסקר לסרט התיעודי הטוב ביותר (2009) 
 פרופיל ב-IMDb
 
סטיבן פישר (באנגלית: Steven Fisher; נולד ב-27 בנובמבר 1963), אשר ידוע בעיקר בשם הבמה פישר סטיבנס (Fisher Stevens), הוא שחקן, במאי, מפיק ותסריטאי יהודי-אמריקאי.
בקולנוע הוא נודע במיוחד בזכות גילום מדען הרובוטיקה ההודי בן ג'ביטויה בסרטים "תקלה מופלאה" (1986) ו"תקלה מופלאה 2" (1988), ובזכות גילום הנבל יוג'ין "המגפה" בלפורד בסרט "מרדף ממוחשב" (1995). בטלוויזיה הוא נודע במיוחד בזכות גילום הדמות צ'אק פישמן בסדרת הטלוויזיה מהדורה מוקדמת (1996–2000).
כיוצר סרטים פישר זכה לשבחים רבים על הפקת הסרט התעודי "The Cove", שיצא לאקרנים בשנת 2009, ועליו הוא זכה בפרס האוסקר לסרט התיעודי הטוב ביותר. במהלך השנים פישר ביים והפיק גם מספר סרטים משפיעים נוספים העוסקים בנושאים כמו שימור הסביבה ושינויי האקלים.
ביוגרפיה

פישר נולד בשנת 1963 בשיקגו וגדל משפחה יהודית. משפחתו גרה במהלך ילדותו בשכונת הייד פארק, ובהמשך בהיילנד פארק ובאוונסטון. כאשר פישר היה בן 13 הוריו התגרשו ובעקבות כך פישר עבר עם אמו לניו יורק.
עוד בגיל צעיר פישר פיתח עניין בתחום המשחק. כאשר היה בן 16 פישר שיחק בסרט הקולנוע הראשון שלו אשר היה סרט האימה "The Burning". בהמשך פישר הספיק ללמוד במשך שנה אחת באוניברסיטת ניו יורק ולבסוף הוא החליט לעזוב את האוניברסיטה על מנת להתמקד בקריירת המשחק במשרה מלאה. כאשר הוא הצטרף לגילדת שחקני המסך פישר בחר להתחיל להשתמש באופן מקצועי בשם הבמה "פישר סטיבנס" על מנת להבדיל את עצמו משחקנים אחרים עם השם "סטיבן פישר".
ביוגרפיה > בקולנוע

סטיבנס זכה להכרה נרחבת באמצע שנות ה-80 כאשר גילם את מומחה הרובוטיקה ההודי בן ג'ביטויה בסרט הקולנוע "תקלה מופלאה" ושנתיים לאחר מכן גילם שוב את הדמות בסרט ההמשך שלו.
בשנת 1995 גילם את ההאקר הנבל יוג'ין "המגפה" בלפורד בסרט "מרדף ממוחשב". במהלך שנות ה-90 שיחק גם בתפקידי משנה בסרטי הקולנוע "תהפוכות הגורל", "בוב רוברטס", ו"האחים סופר מריו".
במהלך העשור הראשון של המאה ה-21 פישר שיחק בין היתר בתפקידי משנה בסרטי הקולנוע "בנות בסטייל", "כל דבר אחר", ו"סכין בלב".
במהלך העשור השני של המאה ה-21 פישר שיחק בין היתר בתפקידי משנה בסרטי הקולנוע "סרט 43", "יחי הקיסר!", "אי הכלבים", ו"עיר יתומה".
במהלך שנות ה-20 של המאה ה-21 פישר שיחק בין היתר בתפקידי משנה בסרטי הקולנוע "הכרוניקה הצרפתית", "לשיר 2", ו"אסטרואיד סיטי".
בנוסף לקריירת המשחק, לאורך השנים הפך פישר גם ליוצר קולנוע מצליח. כמה מהסרטים הבולטים ביותר שפישר ביים לאורך הסרטים כוללים את:
הסרט התיעודי "Crazy Love", אשר יצא לאקרנים ב-2007
הסרט התיעודי "The Cove" אשר יצא לאקרנים ב-2009 ועסק בציד הלא חוקי של דולפינים ביפן. הסרט זכה בפרס האוסקר בקטגוריית הסרט התיעודי הטוב ביותר.
הסרט "Stand Up Guys" בכיכובם של אל פאצ'ינו וכריסטופר ווקן אשר יצא לאקרנים ב-2012.
הסרט "לפני המבול", אשר יצא לאקרנים ב-2016, עוסק בשינויי האקלים ובו משתתף לאונרדו דיקפריו
הסרט "And We Go Green" משנת 2019, המתמקד בקיימות סביבתית.
סרט הדרמה "Palmer", בכיכובו של ג'סטין טימברלייק, אשר יצא לאקרנים בשנת 2021.
פישר ייסד בעבר את חברת ההפקה "GreeneStreet Films" אשר במסגרתה הפיק לאורך השנים את סרטיו.
ביוגרפיה > בטלוויזיה

פישק זכה לפרסום רב במהלך שנות ה-90 כאשר שיחק בטלוויזיה את הדמות צ'אק פישמן, הסיידקיק החביב של הדמות הראשית בסדרת הטלוויזיה "מהדורה מוקדמת" אשר שודרה במקור בערוץ CBS בין השנים 1996 עד 2000.
לאורך השנים פישר הופיע גם בתפקיד אורח במספר תוכניות טלוויזיה פופולריות, כולל "קולומבו", "חברים", "רצח מאדום לשחור", "חוק וסדר", "פרייז'ר", "פילדלפיה זורחת", "אבודים", ו"בטי".
במחצית השנייה של העשור השני של המאה ה-21 פישר שיחק ב-15 פרקים של סדרת הטלוויזיה הרשימה השחורה בתפקיד מרווין ג'רארד.
בשנת 2018 השתתף בתפקיד אורח בעונה השנייה של סדרת הדרמה "יורשים" של HBO. שנה לאחר מכן הוא שיחק את אותו התפקיד לאורך כל העונה השלישית של הסדרה.
ביוגרפיה > בתיאטרון

לאורך השנים פישר הופיע וביים מעל ל-50 הפקות בימתיות. פישר ייסד בעבר את חברת התיאטרון "Naked Angels" בניו יורק.
חיים אישיים

בין השנים 1989 עד 1992 פישר היה במערכת יחסים עם השחקנית מישל פייפר. בשנת 2017 הוא התחתן עם מפיקת הסרטים והצלמת אלכסיס בלום. לבני הזוג יש שני ילדים משותפים והם גרים בניו יורק.
פילמוגרפיה > כשחקן > בקולנוע

| שנה | שם הסרט | תפקיד | הערות |
| --- | --- | --- | --- |
| 1981 | The Burning | וודסטוק |  |
| 1983 | Baby It's You | מנהל במה |  |
| 1984 | The Brother from Another Planet | מבצע הונאות קלפים |  |
| 1984 | The Flamingo Kid | "הוק" גנץ |  |
| 1985 | מדען בעל כורחו | וינס לטלו |  |
| 1986 | תקלה מופלאה | בן ג'ביטויה |  |
| 1986 | The Boss' Wife | קרלוס דלגדו |  |
| 1988 | תקלה מופלאה 2 | בן ג'ביטויה |  |
| 1989 | Bloodhounds of Broadway | הארי |  |
| 1990 | Point of View | פרפורמר |  |
| 1990 | תהפוכות הגורל | דייוויד מריוט |  |
| 1991 | The Marrying Man | סמי |  |
| 1991 | Mystery Date | דווייט |  |
| 1992 | Lift | ג'ו | סרט קצר |
| 1992 | בוב רוברטס | "רוק" בורק |  |
| 1992 | גיבור מזדמן | במאי של ערוץ 4 | הופעת קמע |
| 1993 | When the Party's Over | אלכסנדר |  |
| 1993 | האחים סופר מריו | איגי |  |
| 1994 | Nina Takes a Lover | פולי |  |
| 1994 | Only You | לארי |  |
| 1995 | Cold Fever | ג'ק |  |
| 1995 | מרדף ממוחשב | יוג'ין "המגפה" בלפורד |  |
| 1996 | The Pompatus of Love | סיטקום סטאר |  |
| 1997 | Four Days in September | מוווינקל |  |
| 1999 | Taxman | קנת' גרין |  |
| 1999 | The Tic Code | מוריס |  |
| 2000 | Sam the Man | סם מאנינג |  |
| 2000 | Lisa Picard Is Famous | בתפקיד עצמו |  |
| 2001 | 3 A.M. | הפלין |  |
| 2001 | Prison Song | תובע |  |
| 2001 | Piñero | קופאי בתיאטרון |  |
| 2002 | Undisputed | ג'יימס "רטבג" קרויצ'ק |  |
| 2003 | Kill the Poor | Stuffed Shirt |  |
| 2003 | בנות בסטייל | בתפקיד עצמו |  |
| 2003 | כל דבר אחר | מנהל |  |
| 2003 | Easy Six | השוטר דוני |  |
| 2003 | Reply | בלו (דיבוב) |  |
| 2004 | On the Couch | גארי | סרט קצר |
| 2005 | Factotum | מאני |  |
| 2005 | Undiscovered | גארט שווק |  |
| 2005 | Slow Burn | אלן טרלוק |  |
| 2006 | Kettle of Fish | ברוס |  |
| 2007 | Red Angel | דייוויד | סרט קצר |
| 2007 | סכין בלב | ד"ר פוטנאם |  |
| 2010 | Fake | טום קוז'ינסקי |  |
| 2010 | Rio Sex Comedy | דגים / מדריך תיירים |  |
| 2010 | Rising Stars | מו |  |
| 2010 | The Experiment | ארכלטה |  |
| 2010 | Henry's Crime | הוויבס של אדי |  |
| 2012 | One for the Money | מורטי ביירס |  |
| 2012 | LOL | רומאן |  |
| 2013 | סרט 43 | ורנקוביץ' / מינוטאור |  |
| 2014 | מלון גרנד בודפשט | מ. רובין |  |
| 2014 | Mission Blue | בתפקיד עצמו | סרט תיעודי |
| 2014 | United Passions | קרל הירשמן |  |
| 2016 | יחי הקיסר! | סופר קומוניסטי |  |
| 2018 | אי הכלבים | סקראפ (דיבוב) |  |
| 2019 | עיר יתומה | לו |  |
| 2021 | Palmer | קולות נוספים |  |
| 2021 | הכרוניקה הצרפתית | עורך |  |
| 2021 | לשיר 2 | קול נוסף |  |
| 2023 | אסטרואיד סיטי | בלש מס' 1 |  |
| 2023 | Coup! | אפטון סינקלייר |  |
| 2025 | In the Grey |  | בשלבי הפקה |
| TBA | Song Sung Blue |  | בשלבי הפקה |